Document ID: /fineweb-2-swissfilter-quality_10-filterrobots/filtered/02038.jsonl.gz/6247

Greenpeace pretenda dal parlament federal da extender pli spert l'energia solara en Svizra. Concret pretenda l'uniun per la protecziun da l'ambient che la finamira ch'è fixada en la lescha d'energia – per la producziun da forza electrica or da energias regenerablas – duai esser bler pli auta – che quai ch'il cussegl federal propona – hai num en ina communicaziun da Greenpeace.
D'extender la fotovoltaica saja la clav per in provediment d'energia pli segir e supportabel per il clima. Quest'emna tracta la cumissiun d'ambient dal cussegl dals chantuns la revisiun da la lescha d'energia.